alexandrainst/scandi-wiki huggingface dataset:
Lagle Parek

Lagle Parek (født 17. april 1941 i Pärnu) er en estisk politiker og dissident fra sovjettiden. Hun vokste opp i Sibir, der familien hadde blitt deportert. Tilbake i Estland ble hun opposisjonell og ble satt i fengsel. Etter Sovjetunionens fall var hun innenriksminister i Estlands første folkevalgte regjering fra 1992 til 1993.

Liv og virke

Bakgrunn
Lagle Parek er datter av infanterikaptein og instruktør Karl Parek og kunsthistoriker og museumsdirektør Elsbet Parek. Moren var datter av skuespillerne Jüri og Anna Markus. Få måneder etter at hun ble født, ble faren arrestert og henrettet av NKVD. I mars 1949 ble hun, åtte år gammel, deportert til Novosibirsk oblast i Sibir sammen med resten av sin familie. De var en del av en massedeportasjon fra Baltikum. Lagle Parek og hennes storesøster og mormor fikk først vende tilbake til Estland i 1954 under avstaliniseringen. Moren ble løslatt året før.

Lagle Parek studerte bygningsteknikk ved Tallinns tekniske høyskole og spesialiserte seg i glassteknologi.

Opposisjon, fengsel
I 1970- og 1980-årene publiserte Parek informasjon om menneskerettighetsbrudd, distribuerte Samizdat-skrifter, og holdt kontakt med russiske dissidenter og utenlandske journalister. I 1981 var Parek blant de baltiske dissidentene som undertegnet et åpent brev til statslederne i Sovjetunionen og Nord-Europa. De støttet initiativet om en atomvåpenfri sone i Skandinavia og ønsket å utvide den til Baltikum, og ønsket å fjerne sovjetiske missiler derfra. 

I 1983 ble Parek dømt til seks år i arbeidsleir og tre år i eksil. I 1987 ble hun benådet og løslatt.

På årsdagen for undertegningen av Molotov–Ribbentrop-pakten i 1987 var hun med på å samle 2–3 000 demonstranter i Tallinn. Dette ble den første store demonstrasjonen under den syngende revolusjonen. I 1988 var hun med på å grunnlegge Det estiske nasjonale uavhengighetspartiet, ERSP, og ble partiets leder. ERSP representerte den delen av den estiske selvstendighetsbevegelsen som var kritiske til Folkefrontens omfavnelse av gammelkommunister og ettergivenhet for den sovjetiske perestrojkapolitikken.

Politiker, minister
Da selvstendighetskreftene i 1990 gikk sammen om å velge et grasrotparlament, Den estiske kongressen, som et alternativ til kommunistpartiets organer, ble Parek valgt inn i kongressens utøvende organ, Den estiske komiteen. Ved det første frie presidentvalget i Estland i 1992 var hun ERSPs kandidat. Hun ble ikke president, men ble innenriksminister i Mart Laars regjering. I 1995 gikk ERSP sammen med Laars konservative-kristendemokratiske blokk i Riigikogu og dannet partiet Fedrelandsunionen.

Midt i 1990-årene konverterte Parek til katolisismen. Hun har ledet den estiske avdelingen av den katolske nødhjelpsorganisasjonen Caritas, men trukket seg tilbake fra offentligheten. Hun har flyttet inn i Birgittaklosteret i Tallinn.

I 2010 utgav hun sin selvbiografi Mina ei tea, kust ma rõõmu võtan (oversatt: «Jeg vet ikke hvor jeg finner gleden min», som også er tittelen på et dikt av Juhan Liiv).

Referanser 

Personer fra Pärnu
Personer fra Novosibirsk oblast
Estiske politikere
Estiske ingeniører
Sovjetiske aktivister
Bygningsingeniører
Gudå kirkegård

Gudå kirkegård eller Kirkeby kirkegård er en gravlund på Gudå i Meråker kommune i Trøndelag, på det gamle kirkestedet for Meråker kirke ved Kirkeby (gnr. 7). Omtrent midt på kirkegården står et gravkapell.

Det kan ha stått kirke på stedet siden middelalderen, uten at en slik er bekreftet ved skriftlige kilder. Tre kirker på stedet er kjent fra skriftlige skildringer. De er oppført i forkant av 1619, i 1691 og i 1793. Den første ble tilsynelatende oppført på lokalt initiativ og mot biskopens vilje. Ved oppføringen av kirken fra 1691 ble det funnet rester av menneskeknokler og likkister. Dette tyder på at det i det minste var gravplass på stedet i tidligere tid.

I 1874 ble kirkestedet flyttet til Fundaunet (gnr. 18), lenger sørøst. Den gamle kirkegården er imidlertid fortsatt i bruk. Etter flyttingen stod det en støpul på stedet, men denne forfalt etterhvert, og det er oppført et gravkapell. Kirkegården ligger sør for E14, og det er parkeringsplass på vestsiden av kirkegården.

Referanser

Litteratur 
 
 Jan Brendalsmo: Kildegjennomgang: Middelalderske kirkesteder i Nord-Trøndelag fylke (Riksantikvaren, 2016), s. 30–31

Eksterne lenker 
 
 Meråker historielag: Kirkeby kirkegård
 Kart over Gudå kirkegård (Allslekt.org)

Gravlunder i Trøndelag
Kulturminner i Meråker
Byggverk i Meråker
Bass Improvisations Volume 10

Bass Improvisations Volume 10, er et musikkalbum av Ole Amund Gjersvik for Acoustic Records i 2020.

Medvirkende: Ole Amund Gjersvik på kontrabass

Musikken består av solo kontrabass improvisasjoner og er komponert, innspilt, mikset og produsert av Ole Amund Gjersvik.

Sporliste 

 «Bass Improvisations No.135» (3:20)
 «Bass Improvisations No.136» (3:16)
 «Bass Improvisations No.137» (2:53)
 «Bass Improvisations No.138» (3:28)
 «Bass Improvisations No.139» (3:43)
 «Bass Improvisations No.140» (4:15)
 «Bass Improvisations No.141» (4:16)
 «Bass Improvisations No.142» (4:00)
 «Bass Improvisations No.143» (3:20)

Ole Amund Gjersvik-album
Yukons kommissær

Yukons kommissær (, fransk: commissaire du Yukon) er et canadisk embete. Innehaveren av dette embetet blir utnevnt av Canadas regjering og er regjeringens representant i territoriet Yukon. I motsetning til provinsenes viseguvernører er kommissæren ikke visekonge og heller ikke en direkte stedfortreder for den canadiske monarken eo ipso. 

I 2018 fikk Yukon sin første fransktalende kommissær da Angélique Bernard den 12. mars 2018 ble tatt i ed som Yukons 37. kommissær.

Embetets ansvarsområde 
 Kommissæren skal sørge for at Yukon har en statsminister når den sittende statsminister har fratrådt eller dødd, når regjeringen har fratrådt etter å lidd nederlag i den lovgivende forsamlingen eller i et valg.
 Han eller hun skal sørge for kontinuitet i statsledelsen i Yukon og opprettholde demokratiske friheter.
 Kommissæren tar i ed medlemmer av Yukons lovgivende forsamling.
 Kommissæren holder trontalen under åpningen av hver lovgivende sesjon.
 Han eller hun sammenkaller, utsetter og oppløser Yukons lovgivende forsamling.
 Når Yukons lovgivende forsamling har vedtatt en lov skal han eller hun signere vedtaket slik at den nye loven trer i kraft.
 Kommissæren skal signere resolusjoner og forordninger vedtatt av Yukons lovgivende organ (Orders-in-Council), embetsutnevnelser og vedtak om hvordan kommissærens gods skal disponeres, i henhold til anbefalinger fra territoriets regjering.
 Han eller hun skal ivareta Yukons befolknings særskilte interesser ved å fungere som territoriets symbolske overhode, herunder å representere Yukon under offisielle tilstelninger.

Liste

Dominion Land Agents / Gold Commissioners

Chief Executive Officer of the Yukon Judicial District

Commissioners of Yukon

Gold Commissioners of Yukon

Comptroller

Controllers

Commissioners of Yukon

Fotnoter

Referanser 

 
Yukon
Anatolij Samotsvetov

Anatolij Samotsvetov (født 27. november 1932, død 17. august 2014) var en russisk friidrettsutøver.

Han representerte Sovjetunionen under Sommer-OL 1956, hvor han tok bronse i sleggekast.

Referanser

Eksterne lenker 
 

Sovjetiske sleggekastere
Russiske sleggekastere
Deltakere for Sovjetunionen under Sommer-OL 1960
Friidrettsutøvere under Sommer-OL 1960
Deltakere for Sovjetunionen under Sommer-OL 1956
Friidrettsutøvere under Sommer-OL 1956
Medaljevinnere under Sommer-OL 1956
Vasil Khmjaljewski

Vasil Khmjaljewski (hviterussisk: Васіль Уладзіміравіч Хмялеўскі; født 14. januar 1948, død 2002) var en belarusisk friidrettsutøver.

Han representerte Sovjetunionen under Sommer-OL 1972, hvor han tok bronse i sleggekast.

Referanser

Eksterne lenker 
 

Sovjetiske sleggekastere
Belarusiske sleggekastere
Deltakere for Sovjetunionen under Sommer-OL 1972
Friidrettsutøvere under Sommer-OL 1972
Medaljevinnere under Sommer-OL 1972
Sivert Gussiås

Sivert Stenseth Gussiås (født 18. august 1999 i Molde) er en norsk fotballspiller som spiller for Sandefjord Fotball.

Referanser

Eksterne lenker 
 

Norske fotballspillere
Fotballspillere for Molde FK
Fotballspillere for Strømmen IF
Fotballspillere for Sandefjord Fotball
Personer fra Molde kommune
Mart Laars første regjering

Mart Laars første regjering var Estlands regjering fra 21. oktober 1992 til 8. november 1994. Den var Estlands første reelt parlamentariske regjering etter løvrivelsen fra Sovjetunionen. Mart Laar fikk oppdraget å danne regjering etter valgene til Riigikogu i september 1992.

Laars regjering utgikk fra det konservative og kristendemokratiske valgforbundet Fedreland (estisk: Isamaa), Det moderate valgforbundet (estisk: Mõõdukad), som var sosialdemokratisk, og Det estiske nasjonale uavhengighetspartiet (ERSP), som ikke tilhørte noe valgforbund. Samarbeidsforholdene skulle bli vanskelige. Det estiske liberaldemokratiske partiet (ELDP) brøt etter hvert med det konservative valgforbundet og ble til Det estiske reformpartiet, mens resten av valgforbundet ble konsolidert i Det nasjonale samlingspartiet «Fedreland».

Regjeringen ble felt ved et mistillitsvotum i Riigikogu. Den utløsende årsaken ble avsløringen om at regjeringen hadde solgt sovjetiske rubler til Tsjetsjenia i stedet for å føre dem tilbake til den russiske sentralbanken, slik regjeringen hadde avtalt med Det internasjonale pengefondet.

Referanser 

Estiske regjeringer
Politikk i 1992
Politikk i 1993
Politikk i 1994
1992 i Estland
1993 i Estland
1994 i Estland
President for Yukons lovgivende forsamling

President for Yukons lovgivende forsamling () er lederen for dette canadiske territoriets parlament. Embetet ble innstiftet i 1974.

Valg 
Enhver ny lovgivende forsamling skal – under sitt første møte – velge ett av sine medlemmer som president.

Upartiskhet 
Presidenten, som vanligvis er medlem av et regjeringsparti, må være upartisk. Han/hun må tjene hele forsamlingen og behandle alle representantene likt. Presidenten deltar aldri i debatter og deltar sjelden i Committee of the Whole. Han eller hun voterer kun ved stemmelikhet.

Funksjoner 
Presidenten sørger for at forhandlingene følger etablerte regler og praksis. Det innbefatter å se til at representantforslag, som skal debatteres, blir lagt fram for forsamlingen på en korrekt måte, å bestemme rekkefølgen til hvilke medlemmer som skal få ordet samt å avgjøre ordensspørsmål og spørsmål om privilegier. Presidenten sørger for at alle medlemmer får en rimelig mulighet til å delta i forhandlingene.

Presidenten balanserer mellom to grunnleggende prinsipper når han/hun håndhever reglene: Å tillate at flertallet utøver sin virksomhet på en ordnet måte og å beskytte mindretallets rett til å bli hørt. Presidenten favoriserer ingen side på bekostning av den andre.

Han eller hun er leder for Members' Services Board (MSB), en komité som fører tilsyn med alle administrative anliggender som berører forsamlingen og dens medlemmer.

Liste

Speaker of the Yukon Territorial Council

Speaker of the Yukon Legislative Assembly

Referanser 

Yukon
 
Yukon
Dangerface

Dangerface er et norsk punk-hardcore band fra Stavanger. Bandet ble startet i 2015 og består av Michael Myklebust (vokal), Jan Eirik Forland (gitar), Christian Levik Monsen (gitar), Mikael Christensen Moe (bass) og Steinar Fattnes (trommer). Stilmessig spiller bandet en krysning mellom ulike sjangre, hovedsakelig punk og hardcore med elementer fra scandirock og metal. DANGERFACE er blitt sammenlignet med band som The Bronx, Every Time I Die, The Ghost Of A Thousand, Kvelertak og Gallows.

Historie 
Dangerface ble dannet i 2015 av Michael Myklebust, Jan Eirik Forland og Steinar Fattnes. Etterhvert fikk de med seg Thomas Nilsen (gitar) og Bendik Tønnesen (bassgitar). De spilte sin første konsert i 2016 under Tunghørt festivalen sammen med band som Totalt Jävla Mörker, The Good The Bad And The Zugly og Beaten To Death.

Get Loud! (2018-2019) 
Bandet spilte flere konserter rundt om i Norge, sammen med blant andre norske artister som The Good The Bad And The Zugly, Bokassa og Golden Core, før de i februar 2019 slapp debutalbumet Get Loud!. Albumet inneholder ti låter og ble sluppet på Big Day Records. MetalHammer UK ga Dangerface 7/10 for debutalbumet, mens norske The Wilhelmsens og Disharmoni trillet henholdsvis 6/6 og 9/10 på terningene. PunkNews.org ga albumet 4,5/5.

I 2018, etter at bandet hadde vært i studio for å spille inn debutalbumet Get Loud!, valgte bassist Bendik Tønnesen å forlate bandet. Christian Levik Monsen steppet da inn som ny bassist.

I 2019 ble bandet invitert til England for å spille under 2000 Trees Festival 2019 sammen med band som Every Time I Die og Cancer Bats.

Medlemsbytte og ny singel (2020) 
I 2020 sluttet også gitarist Thomas Nilsen, og dermed steppet Mikael Christensen Moe inn som ny bassist, mens Christian Levik Monsen tok over som gitarist.

I oktober 2020 slapp bandet en ny singel, Lights Out!.

Musikkstil 
Musikkstilen til DANGERFACE er generelt sett klassifisert som hardcore punk. På Get Loud! låner bandet dog ofte elementer fra scandirock, metal og klassisk rock. Bandet siterer ofte innflytelser som Gallows, The Ghost Of A Thousand, Every Time I Die og The Bronx.

Medlemmer 

Nåværende medlemmer
 Michael Myklebust - vokal 
 Jan Eirik Forland - gitar 
 Christian Levik Monsen - gitar 
 Mikael Christensen Moe - bassgitar 
 Steinar Fattnes - trommer 

Tidligere medlemmer
 Thomas Nilsen - gitar 
 Bendik Tønnesen - bassgitar 

 Tidslinje

Diskografi

Studioalbum

Singler

Musikkvideoer

Referanser

Eksterne lenker 

 Offisiell nettside
 DANGERFACE på Spotify
 DANGERFACE på Facebook
 DANGERFACE på YouTube

Punkband
Punk rock
Punkrockgrupper
Norske punkband
Löfbergs Arena

Löfbergs Arena er en innendørsarena i Karlstad, som ligger i Färjestad mellom Klarälven i vest og Färjestads travbane på den andre siden av veien i øst. Arenaen er bygget og eid av ishockeyklubben Färjestad BK, med Löfbergs som hovedsponsor. Arenaen innvendes 15 september 2001 under navnet Löfbergs Lila Arena (LLA) og erstatter Färjestads Ishall fra 1967.

I 2004, 2006 og 2018 ble det arrangerte en semifinale av Melodifestivalen. Andre bemerkelsesverdige musikkartister og grupper som har opptrådt på arenaen inkluderer Elton John, Bob Dylan, John Fogerty, Bryan Adams, Dolly Parton,  Rod Stewart, Motörhead og Judas Priest.

30. september 2009 møtte Färjestad BK mot  NHL Detroit Red Wings i en privatkamp og tapte 6–2.

Referanser

Eksterne lenker 
 

Byggverk i Karlstad
Ishaller
Idrettsanlegg i Sverige
Gergely Kulcsár

Gergely Kulcsár (født 10. mars 1934, død 12. august 2020) var en ungarsk friidrettsutøver.

Han representerte Ungarn under Sommer-OL 1960, hvor han tok bronse i spydkast. 

Han tok også sølv under Sommer-OL 1964 og bronse under Sommer-OL 1968.

Referanser

Eksterne lenker 
 

Ungarske spydkastere
Deltakere for Ungarn under Sommer-OL 1960
Friidrettsutøvere under Sommer-OL 1960
Medaljevinnere under Sommer-OL 1960
Deltakere for Ungarn under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1964
Deltakere for Ungarn under Sommer-OL 1968
Friidrettsutøvere under Sommer-OL 1968
Medaljevinnere under Sommer-OL 1968
Deltakere for Ungarn under Sommer-OL 1972
Friidrettsutøvere under Sommer-OL 1972
Ungarske mestere i friidrett
Andrine Tomter

Andrine Tomter (født 5. februar 1995) er en norsk fotballspiller som spiller for Vålerenga.

Hun startet karrieren i Drøbak/Frogn, før hun gikk videre til Kolbotn da hun var 13 år. Etter flere sesonger i Kolbotn gikk hun til Avaldsnes før 2016-sesongen.

Tomter debuterte for det norske a-landslaget i 2014. 

Etter et opphold i nederlandske FC Twente gikk hun i 2018 til Vålerenga.

Med Vålerenga har hun vunnet ett seriemesterskap og to cupmesterskap.

Sammen med lagvenninne Sigrid Heien Hansen har hun hatt podcasten #hunpresterer. Hvor de blant annet hadde statsminister Erna Solberg som gjest.

Referanser

Eksterne lenker
 

Norske fotballspillere
Norske damelandslagsspillere i fotball
Norske fotballspillere i Nederland
Fotballspillere for FC Twente
Julie Trustrup Jensen

Julie Trustrup Jensen (født 6. april 1994) er en dansk fotballspiller, som spiller på midtbanen for  og det danske kvinnelandslaget.

Hun ble kåret til årets kvinnelige danske talent i 2011 og kom til Vålerenga fra den danske klubben .

Jensen fikk i slutten av 2018 en korsbåndsskade i venstre kne under en reservelagskamp med , og har ikke spilt kamper siden.

Referanser

Eksterne lenker 
 

Danske fotballspillere
Fotballspillere for Brøndby IF
Fotballspillere for Vålerenga Fotball
Stine Ballisager Pedersen

Stine Ballisager Pedersen (født 3. januar 1994) er en dansk fotballspiller som spiller for  og det danske landslaget.

Klubbkarriere

Tidlig karriere 
Hun begynte å spille fotball som 6-åring for den lokale klubben Vellev IF. Etter å ha blitt tatt ut på U16-landslaget i 2009, meldte hun overgang til Team Viborg.

IK Skovbakken (2012–2017) 
I 2012 gikk hun til IK Skovbakken i Aarhus. I 2013 ble hun kåret til årets talent i Danmark av DBU og TV 2 Danmark. Da IK Skovbakken og Vejlby IK slo seg sammen, ble hun med over til den nye samarbeidsklubben VSK Aarhus.

Vålerenga (2018–) 
I mars 2018 signerte hun for  i Toppserien. Hun var ute i to måneder med skade tidlig i sin tid i Oslo-klubben, men etablerte seg etterhvert som forsvarssjef i laget. I oktober 2018 forlenget hun kontrakten med klubben. Hun var med å vinne seriemesterskapet og cupmesterskapet med Vålerenga i 2020, og cupmesterskapet i 2021. Før 2021-sesongen ble hun utnevnt til ny kaptein i Vålerenga. Sommeren 2021 signerte hun en ny kontrakt med Vålerenga ut 2023-sesongen. I april 2022 rundet hun en milepæl med 100 offisielle kamper for klubben.

Landslagskarriere 
Hun debuterte for det danske A-landslaget mot Brasil i 2012. Hun ble tatt ut i den danske troppen til EM 2017 i Nederland, et mesterskap som endte med sølv til Danmark. Hun ble igjen tatt ut i Danmarks tropp til EM 2022 i England.

Meritter

Med Vålerenga 

 Seriemester: 2020
 Norgesmester: 2020, 2021

Individuelle meritter 

 Årets Talent i Danmark: 2013

Referanser

Eksterne lenker 
 

Danske fotballspillere
Spillere under EM i fotball for kvinner 2017
Spillere under EM i fotball for kvinner 2022
Fotballspillere for VSK Aarhus
Fotballspillere for Vålerenga Fotball
Personer fra Favrskov kommune
Filosofiåret 1997

Filosofiåret 1997 er en oversikt over hendelser, utgivelser og personer med tilknytning til filosofi i 1997.

Hendelser

Dødsfall

Referanser
Gaute Børstad Skjervø

Gaute Børstad Skjervø (født 2. juli 1995 i Levanger) er en norsk politiker for Arbeiderpartiet og nestleder i AUF. Han er innvalgt i kommunestyret i Levanger Kommune, fylkestinget i Trøndelag Fylkeskommune der han er medlem i hovedutvalget for transport, og sitter som varamedlem på Stortinget.

Bakgrunn og politisk virke 
Skjervø ble medlem i AUF i 2010, og har siden hatt en rekke verv i arbeiderbevegelsen. Han var tidligere vært nestleder i Levanger AUF (2010–2012) og fylkesstyremedlem i AUF i Nord-Trøndelag (2010–2011). I 2011 ble han som 15-åring valgt som fylkesleder i AUF i Nord-Trøndelag. Skjervø overlevde terrorangrepet mot Utøya den 22. juli 2011. Han har i tiden etter 2011 vært en av AUFs sterkeste stemmer i kampen mot rasisme og høyreekstremisme. Høsten 2019 vedtok AUFs sentralstyre å sette i gang et prosjekt og sette ned et eget 22. juli-utvalg som skulle se på hvordan organisasjonen skal ivareta arven etter 22. juli 2011. Det var første gang en slik gjennomgang ble gjort. Skjervø ble valgt til å lede arbeidet. Den organisatoriske rapporten fra utvalget ble lagt frem for AUFs landsstyre 20. august 2020, og senere også for Arbeiderpartiets landsstyre. Han har også profilert seg i kampen for internasjonal solidaritet.

Skjervø stod på 4.-plass på Arbeiderpartiets liste i Nord-Trøndelag til stortingsvalget 2017, og møtte kort som vararepresentant i denne perioden.

Skjervø ble under AUFs landsmøte i oktober 2018 valgt inn i sentralstyret, og har siden landsmøtet i 2020 vært nestleder for organisasjonen.

Skjervø har tidligere jobbet som miljøarbeider i Trondheim kommune, praktikant i Utenriksdepartementet og som rådgiver i Framtiden i våre hender.

Referanser

Eksterne lenker 
 
 

Ap-politikere
AUFs ledelse
Overlevende etter massedrapene på Utøya i 2011
Personer fra Levanger kommune
Norske politikere
Foveocrotaphus

Foveocrotaphus  er en slekt av biller i familiegruppen løpebiller.

Utseende  
En middelsstor (ca. 17 millimeter), avlang, blank, mørkt brunrød løpebille. Hodet er stort og bredt, firkantet, med en skarpt avgrenset, U-formet grop i midten foran. Fasettøynene er nokså små, rundet utståemde, det er lange tinninger bak dem. Kjevene (mandiblene) er nokså store og kraftige, glatte uten tenner. Antennene er litt lengre enn hode + pronotum. Pronotum er forholdsvis lite, trapesformet med noe innsvungen kant og skarpe bakhjørner. Dekkvingene er jevnbrede med dype punktstriper. Beina er forholdsvis lange og tynne.

Utbredelse og økologi 
Slekten er kjent fra Myanmar. Det eneste kjente eksemplaret ble samlet inn i 1250 meters høyde i den nordlige delen av landet.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 underfamilie Anthiinae Bonelli, 1813
 stammen Physocrotaphini - 
 slekt Foveocrotaphus Anichtchenko, 2014
 Foveocrotaphus burmanicus Anichtchenko, 2014

Referanser

Eksterne lenker 
 

Anthiinae
Biller formelt beskrevet i 2014
Myanmars insekter
Anguloderus

Foveocrotaphus  er en slekt av biller i familiegruppen løpebiller.

Utseende  
En middelsstor (ca. 21 millimeter), avlang, blank, svart løpebille. Hodet er stort og bredt, firkantet, med en U-formet grop i midten foran. Fasettøynene er nokså små, rundet utstående, med en rand bak som står skarpt ut. Kjevene (mandiblene) er nokså store og kraftige, glatte uten tenner. Antennene er litt lengre enn hode + pronotum. Pronotum er forholdsvis lite, rundet med litt innsvungen kant og skarpe for- og bakhjørner. I midten foran er pronotum kraftig, firkantet innskåret, slik at "nakken" blir blottlagt. Dekkvingene er jevnbrede med dype punktstriper. Beina er forholdsvis lange og tynne.

Utbredelse og økologi 
Slekten er kjent fra Vest-Papua på Ny-Guinea. Det eneste kjente eksemplaret ble samlet inn i Fak-Fak-provisen.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 underfamilie Anthiinae Bonelli, 1813
 stammen Physocrotaphini - 
 slekt Anguloderus Anichtchenko & Sciaky, 2017
 Anguloderus mirabilis Anichtchenko & Sciaky, 2017

Referanser

Eksterne lenker 
 

Anthiinae
Biller formelt beskrevet i 2017
Ny-Guineas insekter